Soos die voortdurende debatte in Beeld en ander koerante ook getuig, is daar w�relwyd n ongekende nuwe geestelikheid vaardig, wat klaarblyklik in baie gevalle nie meer binne die ortodokse christendom bevredig word nie.
Nuwe navorsing toon juis dat baie christelike groepe, veral uit die nie-Grieks-Romeinse w�reld, nie aan Jesus as n god gedink het, of n leerstelling oor die maagdelike geboorte, die letterlike opstanding en die wederkoms gehad het nie.
Waar die Protestantse Hervorming gedebatteer het oor die gesag van die Bybel, vra die Nuwe Hervorming nou vrae oor hoekom die Bybel saamgestel is soos wat dit tans daar uitsien. Om watter redes is sekere geskrifte ingevoeg en ander oor die hoof gesien? Aan die hand van nuwe navorsing begin daar ook groter duidelikheid kom oor die rol wat politiek in die samestelling van die Bybel gespeel het.